Ministeri Wallin: Naiset huipulle 
”Naisten urakehitystä on tuettava aktiivisesti ja pitkäjänteisesti. Naisten osaaminen on tunnistettava. Naisille on annettava haastavia tehtäviä ja  mahdollisuus näyttöihin.” Näin totesi tasa-arvoasioista vastaava ministeri Stefan Wallin Helsingissä torstaina.
Hallitus haluaa edistää naisten urakehitystä ja naisjohtajuutta niin julkisella kuin yksityiselläkin sektorilla, jotta Suomen kilpailukyky olisi turvattu myös tulevaisuudessa. Sosiaali- ja terveysministeriö käynnisti naisten urakehitystä tukevan viestintähankkeen. Hanke on osa kolmikantaisesti sovitusta samapalkkaisuusohjelmasta. 
Ministeri Wallin korosti, että  naisten osaamista tarvitaan myös talouselämän huippupaikoilla. Suomi haluaa lisätä kilpailukykyään ja tähän tarvitaan sekä naisten että miesten tasavertaista osallistumista työmarkkinoille. 
”Meillä ei ole varaa jättää käyttämättä naisten potentiaalia millään elämän alueella, ei myöskään taloudellisessa päätöksenteossa. Poliittisessa päätöksenteossahan tilanne Suomessa näyttää tällä hetkellä varsin hyvältä ainakin hallituksen ja eduskunnan tasolla”, Stefan Wallin totesi. 
Ministeri Wallin viittasi  puheessaan  EVA:n (Elinkeinoelämän Valtuuskunta) teettämään selvitykseen.  Sehän  osoittaa, että naisten johtamat yritykset ovat keskimäärin noin kymmenen prosenttia kannattavampia kuin vastaavat miesjohtoiset yritykset. Ministerin mukaan naisten etenemismahdollisuuksien nykyistä parempi huomioiminen voi tarjota selvää kilpailuetua yritykselle. Naisten hyvästä asemasta työelämässä voidaan tehdä kilpailuetu Euroopan taloudelle.
Ministerin mielestä parhaat voimat ja paras osaaminen on hyödynnettävä. Tästä ovat kaikki yhtä mieltä. Sen sijaan, kun ruvetaan keskustelemaan siitä, minkälaisin keinoin olisi edettävä, jotta naisten määrä talouselämän huipulla kasvaa, ollaan jo montaa mieltä.
Naisten etenemistä huipulle edistävät verkostoituminen, mentorointi, vanhakantaisista asenteista luopuminen, avoin nimityspolitiikka ja ennakkoluulottomuus.
Kampanjan tunnus on ”Kuinka pitkälle hänellä on oikeus päästä?”. Kysymys esitetään
Mtv 3:ssa ja Ylen tv-kanavilla, josta katsojat ohjataan kampanjasivustolle www.mahdollistamenestys.fi.
Mtv 3:ssa  kampanja näkyy 22.10 - 4.11. ja Ylen tv-kanavilla aikaisemmin. Kampanjasivusto avautuu 11.10.2007. Sivustolla tunnetut suomalaiset kertovat omat näkemyksensä siitä, miten ja millä naisten mahdollisuuksia työelämässä olisi tuettava.
Kampanjaa tukevat  Tasavallan Presidentti Tarja Halonen ja ministeri Stefan Wallin. Tukemassa ovat myös  toimitusjohtaja Matti Alahuhta  Kone Oyj:sta ja toimitusjohtaja Satu Huber Finanssialan keskusliitosta sekä  eduskunnan puhemies Sauli Niinistö. Heidän lisäkseen 20 henkilöä kertoo tukevat mielipiteensä kampanjasivustolla.
Viestintäkampanjaan kuuluvat 14 radio-ohjelmaa lähetetään 15.10. – 11.11.2007 Classic Radiossa, Groove FM:ssä, Radio Suomi POP:ssa ja Metro FM:ssä. Radiohaastattelut voi kuunnella myös kampanjasivustolla. Haastateltavina ovat Leila Mélart, Armi-Liisa Pakarinen, Riitta Vermas, Matti Alahuhta, Stefan Wallin, Sini Merikallio, Petri Rouvinen, Hannele Schroderus, Risto Parjanne, Jaakko Rauramo, Susan Meriläinen, Karita Hokka, Petri Sorvali ja Pasi Anias.
Lisätiedot:
erityisavustaja  Martina Harms-Aalto, puh.(09) 1607 7413, 040 59 600 29,
e-mail: martina.harms@minedu.fi
viestintäjohtaja Eeva Larjomaa, puh. (09) 160 74182, 050 5004504,
tiedottaja Pirkko Jyväkorpi, puh. (09) 160 74787, 050 381 3462, pirkko.jyvakorpi@stm.fi

	
r:yksiköt/vie/tied/310 Wallin11.10. naiset huipulle	
▀	▀	
STM:n tiedotteet Internetissä	Tiedotejakelun osoitemuutokset:
tiedote@stm.fi	
http://www.stm.fi/	valitse Tiedotteet